CELEX: 62009CA0453
Language: da
Date: 2011-05-15 00:00:00
Title: Sag C-453/09: Domstolens dom (Syvende Afdeling) af 12. maj 2011 — Europa-Kommissionen mod Forbundsrepublikken Tyskland (Traktatbrud — merværdiafgift — direktiv 2006/112/EF — anvendelse af en nedsat afgiftssats — levende dyr, der normalt er bestemt til anvendelse ved tilberedning af levnedsmidler eller foder til mennesker eller dyr — levering, indførsel og erhvervelse af visse levende dyr, navnlig heste)

9.7.2011   
            
            
               DA
            
            
               Den Europæiske Unions Tidende
            
            
               C 204/9
            
         Domstolens dom (Syvende Afdeling) af 12. maj 2011 — Europa-Kommissionen mod Forbundsrepublikken Tyskland
   (Sag C-453/09) (1)
   
   (Traktatbrud - merværdiafgift - direktiv 2006/112/EF - anvendelse af en nedsat afgiftssats - levende dyr, der normalt er bestemt til anvendelse ved tilberedning af levnedsmidler eller foder til mennesker eller dyr - levering, indførsel og erhvervelse af visse levende dyr, navnlig heste)
   2011/C 204/16
   Processprog: tysk
   
      Parter
   
   
      Sagsøger: Europa-Kommissionen (ved D. Triantafyllou og B.-R. Killmann, som befuldmægtigede)
   
      Sagsøgt: Forbundsrepublikken Tyskland (ved J. Möller og C. Blaschke, som befuldmægtigede)
   
      Intervenienter til støtte for sagsøgte: Den Franske Republik (ved G. de Bergues og B. Beaupère-Manokha, som befuldmægtigede), Kongeriget Nederlandene (ved C. M. Wissels og M. Noort, som befuldmægtigede)
   
      Sagens genstand
   
   Traktatbrud — tilsidesættelse af artikel 96 og 98 i Rådets direktiv 2006/112/EF af 28. november 2006 om det fælles merværdiafgiftssystem, sammenholdt med direktivets bilag III (EUT L 347, s. 1) — nedsat sats — levering, indførsel og erhvervelse af visse levende dyr (navnlig heste), der ikke skal anvendes til tilberedning eller produktion af levnedsmidler eller foder til mennesker eller dyr
   
      Konklusion
   
   
               1)
            
            
               Forbundsrepublikken Tyskland har tilsidesat sine forpligtelser i henhold til artikel 96 og 98 i Rådets direktiv 2006/112/EF af 28. november 2006 om det fælles merværdiafgiftssystem, i forening med bilag III, idet den anvender en nedsat momssats på alle leveringer, indførsler og erhvervelser af heste inden for Fællesskabet.
            
         
               2)
            
            
               Forbundsrepublikken Tyskland betaler sagens omkostninger.
            
         
               3)
            
            
               Den Franske Republik og Kongeriget Nederlandene bærer deres egne omkostninger.
            
         
      (1)  EUT C 24 af 30.1.2010.